hu hu hu hu hu hu hu hu hu hu hu hu hu en hu hu hu lt hu hu hu hu hu hu hu hu de hu fr hu fr hu hu hu hu en hu hu it hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. június 28.
Ugrás a navigációhoz Ugrás a kereséshez
Feljárat a Bóbita Bábszínházba a Zsolnay negyedben
korábban a Mária utcai kupolás épület, jelenleg a Dozsó ill. Zsolnay Vilmos Művelődési Ház egykori, felújított épülete
7626 Pécs, Felsővámház u. 50.
A Bóbita Bábszínház Pécs egyetlen bábszínháza, amely 2011 óta a Zsolnay Kulturális Negyedben található. A Bóbita a dél-dunántúli régió egyetlen önkormányzati bábszínháza, amely közel 50 éve szerzett országos hírnevet az 1965-ös Ki mit tud? vetélkedőnek is köszönhetően.
A hagyományos, gyermekeknek szánt bábszínházi előadásokon kívül – melyek elsősorban a klasszikus meseirodalomra épülnek – szabadtéri és felnőtt darabokat is játszanak. A társulat számos ízben szerzett nemzetközi és hazai bábfesztiválokon elismerő díjakat (Horvátországban, Szerbiában, Lengyelországban, Montenegróban és Szlovákiában). Európa sok országán kívül Ázsiában is több helyen tartottak vendégelőadásokat. A bábszínház kiemelkedő rendezvénye a 3 évenként megrendezésre kerülő Pécsi Nemzetközi Felnőttbábfesztivál. A színház épületében a korábbi bábok bemutatására szolgáló bábmúzeum, egy kézműves galéria és egy mesekuckó is működik.
A bábszínház nagyterme a Kós Lajos terem
A Bóbita Bábszínház előtt már működött Pécsen bábszakkör a Művelődési Központban. A Népművészeti Intézetnek köszönhetően 1951-től jelentős írók kapcsolódtak be a bábművészetbe (pl: Tamási Áron, Weöres Sándor, Mészöly Miklós, Szentkuthy Miklós) írásaikkal. Kós Lajos 1961-ben került a pécsi szakkörhöz, amely még abban az évben – fennállásának 10. évfordulóján – felvette Weöres Sándor egyik költeménye után a Bóbita nevet.[1][2] A bábszínház épülete az 1905-ben Pilch Andor építész tervei alapján épült kupolás épület lett, amelyben korábban a Pécsi Jótékony Nőegylet működött.[3] Ez az épület csupán pár méterre van Pécs belvárosának legfontosabb sétálóutcájától, a Király utcától.
Az együttes hamar ismertté vált humoros, show-jellegű felnőtt- és gyerekelőadásaival (Operasaláta, Séta az állatkertben), valamint instrumentális rockzenére készült szöveg nélküli műsoraival (Pink Floyd – Kalevala, Emerson, Lake and Palmer – Egy kiállítás képei). A sikerhez nagyban hozzájárult az 1965-ös Ki mit tud? vetélkedő. A társulat az 1968-69-es felújítást követően az épület alagsorából feljutott az épület hatalmas klubhelyiségébe. Azonban a nagyobb javítási munkákkal egészen 1981-ig kellett várni. Ekkor alakították ki a későbbi 206 ülőhelyes nézőteret a színházban.[4] A két évtizeden át tartó kimagasló teljesítmény elismerése volt, hogy még ebben az évben – a vidéki bábegyüttesek közül elsőként – hivatalos bábszínházi státuszt kapott, a Pécsi Nemzeti Színház bábtagozataként.[5]
A Bóbita Bábszínház 2004. január 1-jétől vált önálló intézménnyé.
A bábszínház 2011 márciusában költözött a Mária utcai kupolás épületből a Zsolnay Kulturális Negyedbe, a jelenlegi épületébe (7626 Pécs, Felsővámház u. 50.), ahol egy 185 férőhelyes nagyteremmel, valamint egy 70 fős kamarateremmel várja a látogatókat.[6][7]
Az egykor DoZsó névre hallgató épület nevét Dr. Doktor Sándor nőgyógyászról és a Zsolnay Vilmos Művelődési Ház összerövidítéséből kapta.[8]
A nagyobb tér több lehetőséget is rejt magában. Az új helyen az 1999 óta megnyílt állandó bábmúzeum mellett helyet kapott egy Kézműves terem is. A színházi élményt egy Mesekuckó és egy Kakaóbár egészíti ki. A bábmúzeumban a régi darabok hősei kerültek kiállításra.
Bóbita Bábszínház épületének napórája
Bóbita Bábszínház kültéri színpadja
↑ www.bobita.hu - a bábszínház hivatalos oldaláról. [2011. november 16-i dátummal az eredetiből archiválva]. (Hozzáférés: 2012. január 4.)
↑ Pécs lexikon  I. (A–M). Főszerk. Romváry Ferenc. Pécs: Pécs Lexikon Kulturális Nonprofit Kft. 2010. 109. o. ISBN 978-963-06-7919-0
↑ www.pecs.varosom.hu - Bóbita Bábszínház info. [2012. május 23-i dátummal az eredetiből archiválva]. (Hozzáférés: 2012. január 4.)
↑ www.theatre-architecture.eu - Bóbita Puppet Theatre. [2011. szeptember 20-i dátummal az eredetiből archiválva]. (Hozzáférés: 2012. január 4.)
↑ www.iranymagyarorszag.hu - Bóbita Bábszínház. [2015. június 19-i dátummal az eredetiből archiválva]. (Hozzáférés: 2012. január 4.)
↑ www.kultura.hu - Új épületbe költözött a pécsi Bóbita Bábszínház, 2011. január 29.. [2012. január 18-i dátummal az eredetiből archiválva]. (Hozzáférés: 2012. január 4.)
↑ www.pecsma.hu - Világszínvonalú technika a Bóbitában, 2011. január 29.[halott link]
↑ www.bama.hu - Illene új nevet adni a DOZSO-nak, 2011. március 3.. [2011. március 7-i dátummal az eredetiből archiválva]. (Hozzáférés: 2012. január 4.)
www.bobita.hu – A bábszínház hivatalos oldala.
Kós Lajos: A Bóbita. A pécsi bábegyüttes története; Pro Pannonia, Pécs, 1993 (Pannónia könyvek)
Balogh Géza: A bábszínház alapító – Kós Lajos (1924–2008)
Bóbita Bábszínház 50, 1961–2011; szerk. Papp Melinda, Sramó Gábor; Bóbita Bábszínház, Pécs, 2012
Giovannini Kornél: Bóbita, Sáfár, Tornác. Leltár színpad; Hungarovox, Bp., 2015
Ambrus Attiláné Dr. Kéri Katalin: Női időtöltések száz évvel ezelőtt, Valóság 1997/3, 36-44.
Pécs-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bóbita_Bábszínház&oldid=24788826”
Minden szócikk halott külső hivatkozásokkal
Szócikkek halott külső hivatkozásokkal 2019 novemberéből
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 22., 17:41
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.